CELEX: 62010FN0043
Language: mt
Date: 2010-06-04 00:00:00
Title: Kawża F-43/10: Rikors ippreżentat fl- 4 ta’ Ġunju 2010 — Cerafogli vs BĊE

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/56
            
         Rikors ippreżentat fl-4 ta’ Ġunju 2010 — Cerafogli vs BĊE
   (Kawża F-43/10)
   ()
   2010/C 209/90
   Lingwa tal-kawża: l-Ingliż
   
      Partijiet
   
   
      Rikorrenti: Maria-Concetta Cerafogli (Frankfurt am Main, il-Ġermanja) (rappreżentanti: L. Levi u M. Vandenbussche, avukati)
   
      Konvenut: Il-Bank Ċentrali Ewropew
   
      Suġġett u deskrizzjoni tal-kawża
   
   Annullament tad-deċiżjoni tal-BĊE li tiċħad l-ilmenti tar-rikorrenti dwar id-diskriminazzjoni u l-preġudizzju għad-dinjità tagħha, minħabba l-aġir tal-amministraturi tagħha, kif ukoll talba għad-danni.
   
      Talbiet tar-rikorrenti
   
   
               —
            
            
               tannulla d-deċiżjoni tal-Bank Ċentrali Ewropew tal-24 ta’ Novembru 2009 li tiċħad l-ilmenti tar-rikorrenti għal diskriminazzjoni u preġudizzju għad-dinjità tagħha, minħabba l-aġir tal-amministraturi tagħha u, jekk ikun il-każ, tannulla d-deċiżjoni tal-24 ta’ Marzu 2010 li tiċħad ir-rikors straordinarju;
            
         
               —
            
            
               konsegwentement, tilqa’ t-talbiet tar-rikorrenti, kif ifformulati fir-rikors amministrattiv, u b’mod partikolari:
               
                           —
                        
                        
                           tintemm kull forma ta’ diskriminazzjoni u ta’ fastidju morali fir-rigward ta’ M.C. Cerafogli, kemm taħt forma verbali jew kemm fil-kuntest tal-funzjonijiet fdati lilha u tal-modalitajiet ta’ xogħol;
                        
                     
                           —
                        
                        
                           tikseb, min-naħa ta’ G., l-irtirar bil-miktub tad-dikjarazzjonijiet offensivi u ta’ theddid tiegħu;
                        
                     
         
               —
            
            
               f’kull każ, tikseb il-kumpens għad-danni morali u materjali subiti;
            
         
               —
            
            
               tikkundanna lill-BĊE għall-ispejjeż;
            
         
               —
            
            
               tikkundanna lill-BĊE sabiex tipproduċi r-rapport komplut tal-investigazzjoni amministrattiva interna, bl-annessi kollha tiegħu, inklużi t-trattazzjonijiet tas-seduti. Barra minn dan, tikkundanna lill-BĊE sabiex tipproduċi wkoll il-komunikazzjonijiet kollha bejn il-bord inkarigat bl-investigazzjoni u d-Direttorat u/jew il-President tal-BĊE;
            
         
               —
            
            
               tħarrek bħala xhud lil L., kunsilliera indipendenti għal affarijiet soċjali preċedenti tal-konvenuta.